钦定古今图书集成/理学汇编/经籍典/第121卷 > 应劭风俗通 > 《五岳篇》
## 钦定古今图书集成/理学汇编/经籍典/第121卷 > 应劭风俗通 > 《五岳篇》

谨按《尚书》，“岁二月东巡狩，至于岱宗。柴岱宗，泰山也。
望秩于山川，遂见东后。东后，诸侯也。合时月正日，同
律度量衡，修五礼，五玉三帛，二牲，一死贽。五月南巡
狩，至于南岳。南岳，衡山也。八月西巡狩，至于西岳。西
岳，华山也。十二月北巡狩，至于北岳。”北岳，恒山也。皆
如岱宗之礼。中嵩高也，王者所居，故不巡焉。巡者，循
也。狩者，守也。道德太平，恐远不同化，幽隐有不得所
者，故自亲行之也。所以五载一出者，盖五岁再闰，天
道大备。岳者，埆功考德，黜陟幽明也。